Diari Oficial de la Generalitat Valenciana


Sumari del DOGV 3651, del 23-12-1999 (1999/10112)

Rotlle d'apel·lació número 213/1999. Cèdula de notificació.
-----------------------------------------------------------

### Dades del document

Número de DOGV
:   3651

Data del DOGV
:   23-12-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10272


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 213/1999. Cèdula de notificació. [1999/Q10245]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 213/1999, que prové del judici de separació número 274/1997, del Jutjat de Primera Instància número 2 de Llíria, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
Audiència Provincial de València
  
Secció Novena
  
Sentència número 929/1999
  
- Magistrats:
  
· José Martínez Fernández
  
· M.ª Carmen Escrig Orenga
  
· M.ª Antonia Gaitón Redondo
  
València, 20 de novembre de 1999
  
La Secció Novena de l'Audiència Provincial de València, sent-ne ponent la magistrada M.ª Carmen Escrig Orenga, ha vist aquest rotlle d'apel·lació número 213/1999, que prové de les actuacions de judici de separació, promogudes davant el Jutjat de Primera Instància número 2, de Llíria, amb el número 274/1997, entre parts; d'una, com a demandant apel·lant, la senyora Severina Saiz Zamora, representat pel procurador dels tribunals Alberto Mallea Catalá, i, d'una altra, com a demandada apel·lada, el senyor Julián Contreras Perea, no comparegut en aquesta alçada, ha sigut part el fiscal, sobre separació, en virtut del recurs d'apel·lació interposat per la demandant.
  
Decisió
  
S'estima el recurs d'apel·lació interposat per la representació de la senyora Severina Saiz Zamora contra la sentència de data 19 de gener de 1999, dictada en les actuacions número 274/1997 del Jutjat de Primera Instància número 2 de Llíria, que revoquem, i, en lloc seu, amb l'estimació de la demanda:
  
Decretem la separació d'ambdós esposos en trobar-se el senyor Julián Contreras incurs en causa legal de separació, i decretem:
  
La dissolució de la societat legal de guanys, i s'ha de procedir a la liquidació d'aquesta en període d'execució de sentència i cessar la possibilitat de vincular els béns de l'altre cònjuge, i queden revocats tots els poders de representació.
  
Com a mesures inherents a aquesta nova situació acordem:
  
Els esposos deixaran de viure en comú. L'espòs haurà d'abandonar el domicili familiar en el termini de 15 dies des de la data d'aquesta resolució.
  
La guarda i custòdia dels fills menors s'atribueix a l'esposa. La pàtria potestat la compartiran entre ambdós pares.
  
El pare lliurarà mensualment, i dins dels cinc primers dies de cada mes al compte bancari on indique l'esposa, la quantitat de 15.000 pessetes per a cada un dels fills en concepte d'aliments, quantitat que es revisarà anualment d'acord amb les variacions que patisca l'índex de preus al consum o el criteri de referència que el substituïsca. Ambdós esposos contribuiran per la meitat al pagament de les despeses extraordinàries.
  
L'habitatge que constituïa la llar conjugal i els objectes d'ús ordinari que hi ha corresponen als fills i al cònjuge en companyia dels quals queden, l'espòs podrà extraure els objectes d'ús personal dins dels 15 dies següents a aquesta resolució si no ho ha fet encara.
  
No s'estableix règim de visites.
  
No es fa expressa condemna al pagament de les costes causades en ambdues instàncies.
  
Comuniqueu aquesta sentència al Registre Civil en què conste el matrimoni dels litigants i els naixements d'ambdós fills".
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Julián Contreras Perea, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.